ระเบียบคณะกรรมการฟื้นฟุสมรรถภาพคนพิการระเบียบคณะกรรมการฟื้นฟุสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ 2) พ.ศ. 2541-------------- โดยที่เป็นการสมควรแก้ไขเพิ่มเติมระเบียบคณะกรรมการการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการให้เหมาะสมกับสถานการณ์ อาศัยอำนาจตามความในมาตรา6(5) และมาตรา 16 วรรคสี่ แห่งพระราชบัญญัติการฟื้นฟูสมรรถภาพคนพิการ พ.ศ. 2534คณะกรรมการฟื้นฟูสมรรถภาพคนพิการโดยความเห็นชอบของกระทรวงการคลังจึงวางระเบียบไว้ ดังต่อไปนี้ ข้อ1 ระเบียบนี้เรียกว่า"ระเบียบคณะกรรมการการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ(ฉบับที่ 2) พ.ศ. 2541" ข้อ2ระเบียบนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไป ข้อ3 ให้ยกเลิกความในข้อ 4 และข้อ 5แห่งระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการ พ.ศ. 2536 และให้ใช้ความต่อไปนี้แทน "ข้อ4ให้มีคณะอนุกรรมการซึ่งแต่งตั้งโดยคณะกรรมการตามมาตรา 11 ประกอบด้วย อธิบดีกรมประชาสงเคราะห์ เป็นประธานรองอธิบดีกรมประชาสงเคราะห์ที่อธิบดีมอบหมายให้เป็นรองประธาน ผู้แทนกระทรวงกลาโหมผู้แทนกระทรวงการคลัง ผู้แทนกระทรวงศึกษาธิการ ผู้แทนกระทรวงสาธารณสุข ผู้แทนทบวงมหาวิทยาลัยผู้แทนสำนักงบประมาณ ผู้แทนกรมการแพทย์ ผู้แทนกรมการจัดหางานผู้แทนกรมพัฒนาฝีมือแรงงาน ผู้อำนวยการกองกฎหมายและข้อพิพาทแรงงานสำนักงานปลัดกระทรวงแรงงานและสวัสดิการสังคมหรือผู้แทนผู้อำนวยการกองคลัง กรมประชาสงเคราะห์หรือผู้แทนเลขาธิการกรมประชาสงเคราะห์หรือผู้แทน ผู้แทนสภาสังคมสงเคราะห์แห่งประเทศไทยในพระบรมราชูปถัมภ์ผู้แทนสภาคนพิการทุกประเภทแห่งประเทศไทย ผู้แทนสมาคมคนพิการแห่งประเทศไทยผู้แทนสมาคมคนพิการแห่งประเทศไทย ผู้แทนสมาคมคนหูหนวกแห่งประเทศไทยผู้แทนสมาคมคนตาบอดแห่งประเทศไทย ผู้แทนสมาคมเพื่อบุคคลปัญญาอ่อนแห่งประเทศไทย ผู้แทนสมาคมคนตาบอดแห่งประเทศไทยผู้แทนสมาคมเพื่อบุคคลปัญญาอ่อนแห่งประเทศไทยคนพิการที่ได้จดทะเบียนแล้วหนึ่งคน เป็นอนุกรรมการหัวหน้าสำนักงานคณะกรรมการฟื้นฟูสมรรถภาพคนพิการเป็นอนุกรรมการและเลขานุการและหัวหน้าฝ่ายกองทุนฟื้นฟูสมรรถภาพคนพิการเป็นอนุกรรมการและผู้ช่วยเลขานุการ อนุกรรมการซึ่งเป็นคนพิการที่จดทะเบียนแล้วและผู้ทรงคุณวุฒิซึ่งได้รับการแต่งตั้งอยู่ในตำแหน่งคราวละสองปีและอาจได้รับการแต่งตั้งอีกได้ ข้อ5ให้คณะอนุกรรมการมีอำนาจหน้าที่ดังต่อไปนี้ (1)อนุมัติแผนงานและโครงการที่หน่วยงานหรือองค์กรภาครัฐและเอกสารขอรับการสนับสนุน (2)ให้ความเห็นชอบการใช้จ่ายเงินกองทุน และจะกำหนดระเบียบเพื่อการนี้ด้วยก็ได้ (3)ควบคุมและติดตามผลการใช้จ่ายเงินของกองทุนให้เป็นไปตามวัตถุประสงค์ของแผนงานและโครงการที่หน่วยงานหรือองค์กรของรัฐและองค์กรภาคเอกชนขอรับการสนับสนุน (4)กำหนดระเบียบ หลักเกณฑ์ วิธีการ และเงื่อนไขการกู้ยืมเงิน ในการนี้คณะอนุกรรมการอาจมอบหมายให้คณะอนุกรรมการสาขาการฟื้นฟูสมรรถภาพคนพิการประจำจังหวัดซึ่งได้รับการแต่งตั้งจากคณะกรรมการเป็นผู้พิจารณาและอนุมัติการขอกู้ยืมเงินของคนพิการในจังหวัดนั้นได้ไม่เกินรายละสองหมื่นบาท (5)ผ่อนผันการชำระหนี้ (6)จัดหาเงินและทรัพย์สินสมทบกองทุน" ข้อ4 ให้ยกเลิกความในข้อ 13แห่งระเบียบคณะกรรมการฟื้นฟูสมรรถภาพคนพิการว่าด้วยการจัดหาผลประโยชน์และการใช้จ่ายเงินของกองทุนฟื้นฟูสมรรถภาพคนพิการพ.ศ. 2536 และให้ใช้ความต่อไปนี้แทน "ข้อ13ให้หน่วยงานตรวจสอบภายในของกรมประชาสงเคราะห์ดำเนินการตรวจสอบเกี่ยวกับการเงิน การบัญชี และการพัสดุของกองทุนแล้วรายงานต่อคณะกรรมการอย่างน้อยปีละหนึ่งครั้ง" ประกาศณ วันที่ 11 ธันวาคม พ.ศ. 2541 สมพงษ์อมรวิวัฒน์ รัฐมนตรีว่าการกระทรวงแรงงานและสวัสดิการสังคม ประธานคณะกรรมการฟื้นฟูสมรรถภาพคนพิการ[รก.2542/116/6ง/93 : 21/01/2542]